Soraty ny tohin'ity fehintsoratra ity - Ny ahiahy iraisan'ny mpanao fihetsiketsehana dia ny fahavononan'ny LUMA hiatrika ny toetr'andro ratsy. Nosy tropikaly ao Karaiba i Porto Rico, midika izany fa any amin'ny faritra mora tratran'ny tafiotra tropikaly sy ny rivodoza no misy azy. Taorian'ny Rivo-doza María
tamin'ny taona 2017, izay niteraka fahatapahan-jiro naharitra herintaona ary nanamaivana ny tambajotran'ny herinaratra, miahiahy ireo mpanao fihetsiketsehana fa mety tsy ho tonga ara-potoana ny fakàn'ny LUMA (mitranga amin'ny volana Jona, amin'ny fiandohan'ny vanim-potoanan'ny rivo-doza) ary ny tambajotran'ny herinaratra sy ny mpiasa ao aminy dia tsy ho voaomana tsara amin'ny hetsika lehibe toy izany. Antony iray hafa amin'ny fanosehana mankany amin'ny angovo azo havaozina sy ny maodelin'ny tambajotra mizara izany, izay heverina ho tsy mifanaraka amin'ny fanokanana ny orinasa.